กินยาคุม​ฉุกเฉิน​ไปเมื่อวันที่12มิ.ย. แล้ววันที่26มิ.ย. มีเลือดออกสีน้ำตาลเข้ม ปวดเต้านมร่วมด้วยคะ เป็น​แบบนี้มา5วัน อยากทราบว่าเป็น​ผลข้างเคียงมาจากกินยาคุม​ฉุกเฉิน​มั้ยคะ..??? (ปจด.​มาวันที่1 มิ.ย. - 3มิ.ย.) มาเดือนกรกฏา​ปจด.ยังไม่มา แล้วเมื่อวาน​มีการตกขาวสีน้ำตาลเข้มไม่กลิ่นเหม็ด วันนี้ก็เป็นคะ มันอันตรายมั้ยเกิดจากภาวะ​ใดหรอคะ.. หนูจะได้ไปรักษา​ถูกอ่ะคะ กังวลใจ​มากๆ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เองจากอาการที่เล่ามาอาจจะเกิดจากผลข้างเคียงของยาคุมฉุกเฉินได้ การวินิจฉัยอื่นๆที่เป็นไปได้เช่น เลือดออกจากช่องคลอดที่เป็นภาวะแทรกซ้อนจากการตั้งครรภ์เช่น แท้ง หรือ ท้องนอกมดลูก หรือเลือดออกจากการติดเชื้อของระบบสืบพันธ์เช่นที่ปากมดลูกหรือช่องคลอดควรไปพบแพทย์เมื่อ เลือดออกมากไม่หยุด ปวดหน่วงท้องน้อย มีไข้ ถ้าผ่านไป 1-2 วันแล้วเลือดหยุดได้เอง ไม่มีอาการผิดปกติอะไร ก็อาจจะเกิดจากยาคุมฉุกเฉินที่กินเข้าไป สามารถสังเกตอาการต่อไปได้ ว่าประจำเดือนครั้งถัดไปจะมาเป็นปกติหรือไม่